ОҚУ ҮРДІСІНДЕ ЖЕКЕ ТҰЛҒАНЫ ДАМЫТУ ТӘСІЛДЕРІ

Ахметова А.Р.

№ 62 орта мектеп, Қарағанды қаласы

Мырзашева А.Б.

№ 59 орта мектеп, Қарағанды қаласы

Өркениетті қоғамның дамуы ақпараттандыру үрдісімен тығыз байланысты болып келеді. Бұл үрдістің басты ерекшелігі – қоғамдық өндіріс саласындағы үстемдік етуші қызметтің саласында технология құралдарының негізінде жүзеге асырылатын хабарларды жинау. Қазіргі кезде елімізде білім берудің жаңа жүйесі жасалып , дүниежүзілік білім кеңістігіне енуге бағыт алуда. Осыған орай оқушылардың білім жетістігін өркениетті елдердің білім деңгейіне көтеру , нәтижеге бағдарлап оқыту, ұлттық құндылықтарды бойына сіңіру , білім беруді ізгілендіру , оқушыларды жас ерекшеліктерін ескеру, оқыту әдістерін жетілдіру тағы басқа басым бағыттарды он екі жылдық мектепте барлық пәндер бойынша мемлекеттік міндетті білім стандартын , оқу бағдарламасын жетілдіруде басшылыққа алудың қажеттігі туындап отыр.

Еліміздегі орта білім беру жүйесі қоғамдық өмірдің барлық саласындағы белсенді іс – әрекетті саналылықпен орындауға қабілетті , жан – жақты және үйлесімді дамыған тұлғаны тәрбиелеу. Бұл аса жауапты да күрделі міндетті шешу мұғалімге , оның терең кәсіби дайындығының сапасына тұтастай толық тәуелді. Білім берудің заманауи парадигмасына сәйкес бүгінгі мұғалім оқушының танымдық іс – әрекетін ұйымдастырып , оқу – тәрбие үрдісін басқаруы керек .

Тұлғаның рухани – адамгершілік мәдениеті сапалық қасиеттер бірлігімен көпжақты және іштей тұтас шектеулі құбылыс ретінде көрініс тауып, жүйені сипаттайды. Бұл жүйе моральдық білім мен берік сенімнің , сезім мен әдеттің , норма мен қарым – қатынастың , қызығушылық пен қажеттіліктің тікелей тәртіп пен рухани – адамгершілік тәжірибесін құрайды [1].

Қазіргі кезде егемен елімізде білім берудің жаңа жүйесі жасалып , әлемдік білім беру кеңістігіне енуге бағыт алуда. Бұл педагогика теориясы мен оқу- тәрбие үрдісіндегі елеулі өзгерістерге байланысты болып отыр: білім беру парадигмасы өзгерді, білім берудің жаңа мазмұны пайда болуда. Біздің еліміздегі білім беру ісіндегі өзгерістер оның мазмұнын , әдіс-тәсілдері мен мектептегі біртұтас педагогикалық үрдісті де өзгертуге бағытталған. Бұл бағыттағы орталық тұлға - адам, ондағы барлық іс – әрекеттер адамға , жеке оқушыға бағытталады[2].

Бастауыш сынып оқушыларының білуге деген ынтасы мен мүмкіндігін толық пайдалану және оларды оқу үрдісінде үздіксіз дамытып отыру, сабақ барысында алған білімдерін өмірде қолдану дағдыларын қалыптастыру үшін сабақ үрдісінде жеке тұлғаны дамытудың келесі әдістерін қолдануға болады:

1. Практикалық әдіс.

2. Проблемалық әдіс.

3. Топпен жұмыс.

4. Жұппен жұмыс.

5. Ойын.

6. Өзіндік жұмыс.

Практикалық әдіс – ол теорияда алған білімдерін практикада қолдана білу дағдыларын жетілдіру. Практикалық әдісте оқушыларды зерттеу жұмыстарын қарастыруға болады.

Проблемалық әдіс – өз бетімен жұмыс істеуді дамытады. Зерттеушілік біліктілігін , іске деген шығармашылық көзқарасын дамытады.

Топпен және жеке жұппен ойын өткізу арқылы оқушының зерттеушілік және коммуникативтік құзыреттілігінің дамуына жағдай жасайды.

Ұлы педагог В.А.Сухомлинский «Ойынсыз , музыкасыз, ертегісіз т.б. толық мәніндегі – ой тәрбиесі болмайды » дейді. Демек, оқушының ақыл ойы, әр түрлі іс – әрекеттермен шұғылдану барысында дамиды. Сондай – ақ, іс – әрекеттердің бірі – ойын. Ойын әрекетінде баланың денесі мен ақыл – ойы дамып, пәнге деген қызығушылығы арта түседі.

Ойын түрлері :

1. Интерактивті ойын.

2. Рөлдік ойын.

3. Қозғалмалы ойын.

Интерактивті ойын элементтерін сабақта қолдану арқылы балаларды білім алады, жеке тұлғаның мүмкіндіктерін тәрбиелеуге, ерекшелеуге көмектеседі. Ойын түрлерінің материалдары сабақтың тақырыбы мен әсерлілік танымдылығын күшейте , қызығушылығы арттырады.

Интерактивті оқу – жаттығу ойындарының артықшылығы – оқушының, жеке пікірін,сезімін, ойын, қиялын дамытуға мүмкіндіктері мол. Ойынның нәтижесі:

Қиялдауға , шығармашылық ойлауды дамытуға , топпен жұмыс істеуге үйретеді.

Рөлдік ойындар оқушылардың сөздік қорларын байытып, өзін кейіпкер ретінде сезініп, қиялдау әрекеттерін жетілдіреді.

Қозғалмалы ойын түрлері көбінесе дене тәрбие сабақтарында , спорт алаңы мен спорт залында жүзеге асады. Қозғалмалы ойындарды ойлау барысында бойлары сергіп, жылдамдық , ептілік, қасиеттері дамиды. «Ақ серек,көк серек» , « Балық аулау», «Ақ сандық», «Үшінші артық» тағы басқа ойындарын ойнатуға болады.

Орфографиялық және суретті ойындар ойнатуға болады. Орфографиялық лото арқылы жазылуы қиын сөздерді жаздыртып үйретуге болады.

Қазақ тілі сабақтарында орфографиялық және суретті ойындарды ойнату , оқушылардың оқуға деген ынтасын арттырады, оқу материалдарын есте сақтау дағдысын жетілдіреді.

Суретті лото ойынында кестелі қағаздар мен цифрлар беріледі. Сол арқылы сәйкес суреттерді орналастыру.

|  |  |
| --- | --- |
| Тиісті әріпті қой | Тиісті әріпті қой |
| ... кипаж ( э не е ) | Жі....(п не б) |
| ... ар (қ не х) | Құлы... (п не б) |
| ... атшы ( х не қ ) | Тала... (п не б) |
| ... | Тақыры... (п не б) |

Сурет бойынша әңгіме құрап құрау . Оқушыларға мақал – мәтелдер , жұмбақтар айтқызу, олардың арасында жарыс өткізу. Сыныпты екі топқа бөлу, әр топқа тапсырма беру. Жұмбақтар айтқызу, мақал – мәтелдерден сайыс өткізу.

Оқу іс – әрекетінде жеке тұлғаның дамыту әдістері мен формаларын сабақта қолдану арқылы бірте – бірте оқушылардың ойлау қабілеттерінің артқанын, шығармашылық қабілеттерін жоғарлағанын , сабаққа деген қызығушылығының белсенділігі сөздік қорын молайғанын байқауға болады. Жеке тұлғаны дамытуға байланысты тапсырмалар бергенде баланың тұлғаның жеке психологиялық жас ерекшеліктеріне назар аударылады.

Пайдаланған әдебиеттер:

1. Бегетаева А.Ж. 21 ғасырдың ақпараттық білім беру ортасы –Қ.:2010 -- б.180

2. Қазақстан мектебі –А.: 2008 ,№116 ,26-бет

3. Өмірбекова А.Қ. Он екі жылдық білімге көшу...-Қ.:2008 – б.154,155.

Аты – жөні Ахметова Ақмарал Рахимберлиева, Мырзашева Алмагүл Боранбаевна

Жұмыс орны, қызметі бастауыш сынып мұғалімдері, № 62 орта мектеп, №59 орта мектеп, Қарағанды қаласы

Мекен – жайы Орбита – 1, 5 –үй, пәтер№124

Телефон 721842

Мақаланың тақырыбы ОҚУ ҮРДІСІНДЕ ЖЕКЕ ТҰЛҒАНЫ ДАМЫТУ ТӘСІЛДЕРІ

Секцияның атауы Қазіргі таңдағы білім және тәрбие беру мәселелері